बोलीं- मुझे ऋषि कपूर के अफेयर्स के बारे में पता था, वो महज वन नाइट स्टैंड थे, इसलिए मैंने जाने दिया
Bollywood Actress Neetu Singh Old Interview Video Goes Viral - नीतू सिंह  के पुराने इंटरव्यू की न्यूजपेपर क्लिप एक बार फिर से वायरल हो रही है। इस क्लिप में नीतू ने ये माना है कि उन्हें ऋषि कपूर के अफेयर्स के बारे में सब-कुछ पता था
नीतू सिंह के पुराने इंटरव्यू की न्यूजपेपर क्लिप एक बार फिर से वायरल हो रही है। इस क्लिप में नीतू ने ये माना है कि उन्हें ऋषि कपूर के अफेयर्स के बारे में सब-कुछ पता था। कई बार ओत उन्होंने ऋषि कपूर को रंगे हाथों पकड़ा भी है लेकिन उन्होंने इस बात को जाने दिया।
ऋषि मेरे सामने फ्लर्ट किया करते थे- नीतू 
न्यूजपेपर को दिए इंटरव्यू में नीतू ने कहा- इस बात से आपका क्या मतलब है कि क्या मुझे ऋषि को अफेयर रखते हुए पकड़ा है ? मैंने उन्हें कई बार मेरे सामने फ्लर्ट करते हुए देखा है। जब भी कहीं उनका अफेयर होता है, मुझे सबसे पहले पता चल जाता है। लेकिन, मुझे मालूम है कि उनके अफेयर महज वन नाइट स्टैंड्स होते हैं।
मैंने ऋषि से उनके अफेयर्स को लेकर नहीं लड़ती - नीतू 
नीतू ने आगे बताया- दो साल पहले तक मैं उनसे इस बात के लिए लड़ा करती थी। लेकिन, अब शायद मैं पहले से ज्यादा समझदार हो गई हूं इसलिए मुझे उनके अफेयर से कोई फर्क नहीं पड़ता। मैंने ऐसा ऐटिटूड अपना लिया है कि ठीक है आगे बढ़ते हैं, देखते हैं ये कब तक चलता है।
ऋषि सोचते रह जाते हैं कि मैं उनसे लड़ती क्यों नहीं- नीतू 
नीतू ने कहा- ऋषि हमेशा ये सोचते रह जाते हैं कि मुझे उनकी हरकतों के बारे में कैसे पता चल जाता है। तो मैं आपको बता दूं कि मेरे बहुत सारे दोस्त हैं जो मुझे उनके बारे में बताते रहते हैं। मैं सिर्फ उनसे इतना कहती हूं- मैं इस बारे में सब-कुछ जानती हूं तो अब इस बारे में भूल जाना चाहिए। और वो मेरी बात मान भी जाते हैं।
उन्हें सिर्फ एक ही बात परेशान करती है कि मैं उनसे कभी लड़ती क्यों नहीं ? मैं सिर्फ कुछ दिनों के लिए उन्हें इग्नोर करती हूं या उनसे दूर रहने लगती हूं।
मुझे पता है फैमिली उनके लिए अफेयर से पहले आती है- नीतू 
नीतू ने आगे बताया- हम एक-दूसरे को लेकर काफी कॉन्फिडेंट हो गए हैं। मुझे पता है उनके लिए फैमिली सबसे पहले आती है इसलिए मैं इन बातों को लेकर बिल्कुल भी टेंशन नहीं लेती। ये उनके लिए सिर्फ फैंसी पास टाइम है। वो मुझपर इतने ज्यादा डिपेंडेंट हैं, वो मुझे कभी नहीं छोड़ सकते, वो मेरे बिना नहीं रह पाएंगे।
आदमियों को थोड़ी फ्रीडम तो देनी ही चाहिए- नीतू 
नीतू ने कहा- मुझे लगता है आदमियों को थोड़ी फ्रीडम दी जानी चाहिए। फ्लर्ट करना तो उनके स्वभाव में होता है। उन्हें कोई बांधकर नहीं रख सकता। लेकिन, अगर कभी उनका कोई सीरियस लॉन्ग टर्म अफेयर होता है तो मैं उन्हें घर से बाहर निकाल दुंगी और बोलूंगी जाओ उसके साथ ही रहो।
यूजर्स बोले- आप शादी में धोखे को बढ़ावा दे रहीं हैं 
सोशल मीडिया पर इस न्यूजपेपर क्लिप को लेकर कई यूजर्स नीतू के ऋषि कपूर के अफेयर को सपोर्ट करने को गलत बता रहे हैं। वहीं कुछ यूजर्स नीतू के रिस्पांस को धोखे को बढ़ावा देने और शादी के सिस्टम को करप्ट करने जैसा बता रहे हैं। एक यूजर ने इस पोस्ट पर कमेंट कर लिखा- मुझे जानकर दुःख हुआ कि नीतू को ऐसी किसी चीज से गुजरना पड़ा।
उन्होंने इसके खिलाफ बोलने से बेहतर ‘कपूर’ सरनेम की वजह से मिले प्रोटेक्शन के पीछे छुप जाना आसान समझा और इसलिए वो ऋषि कपूर के अफेयर को सही ठहरा रही हैं।
वहीं एक यूजर ने लिखा- आपने इस बारे में खुलकर बात की कि आपने क्या ट्रॉमा झेला है। लेकिन, अब आप इसे दूसरों पर प्रोजेक्ट कर रही हैं। ये गलत है। किसी के साथ ऐसा नहीं होना चाहिए। ये जानकर काफी बुरा लगा कि उन्हें आदमियों का चीट करना नॉर्मल लगता है।
नीतू सिंह ने शेयर किया था रिलेशनशिप से जुड़ा पोस्ट 
हाल ही में नीतू सिंह ने सोशल मीडिया पर रिलेशनशिप और शादियों को लेकर एक पोस्ट शेयर किया। इस पोस्ट में लिखा था- ‘जरूरी नहीं की किसी को 7 सालों तक डेट करने के बाद आप उनसे शादी कर लें, मेरे अंकल ने 6 सालों तक मेडिसिन की पढ़ाई की, अब वो DJ हैं’।
सोशल मीडिया पर यूजर्स नीतू की इस पोस्ट को रणबीर कपूर की एक्स-गर्लफ्रेंड कटरीना कैफ पर चतुराई से निशाना साधने का तरीका बता रहे हैं।
यूजर्स बोले- आपके मन से कटरीना का भूत नहीं उतरा 
सोशल मीडिया में इस पर यूजर्स ने लिखा- डेटिंग एक्सपीरियंस के नाम पर ऐसी चीजों को प्रोमोट नहीं करना चाहिए। एक यूजर ने नीतू सिंह के इस पोस्ट को महेश भट्ट के कदमों पर चलने जैसा बता दिया। यूजर ने लिखा- मुझे तो इस बात की खुशी है कि कटरीना कैफ इस घर से दूर अपनी जिंदगी में खुश हैं। नीतू सिंह की बातें सुनकर लगता है कि वो महेश भट्ट जैसी बनती जा रही हैं। वहीं एक यूजर ने लिखा- रणबीर और कटरीना ने ब्रेकअप को 7 साल हो चुके हैं लेकिन इनके मन से कटरीना का भूत नहीं उतरा।